en fr fy fr af nl nl nl nl fr eu nl nl nl nl af nl nl nl nl nl tr ne en hbs_lat en nl nl af nl af af af af nl nl af af fr nl nl nl af nl af nl af af af af nl af nl fi de en ca nl ca ms en en en nl es es en es af es es en
Kleingroepe in die Gemeente Van WAVERLEY-OOS
Die kerkraad van die NG Gemeente Waverley-Oos het enkele jare gelede besluit dat die kleingroepmodel ‘n gepaste bedieningsmodel vir die gemeente is. Die besluit is geneem teen die agtergrond van veranderende tye en nuwe uitdagings maar ook om ou Bybelse waarhede te beklemtoon. Verder is die duidelike behoefte ook geïdentifiseer om lidmate ‘n veilige ruimte te bied waarin hulle geestelik kan ontwikkel en dan ook heengaan en die Woord uitdra. Dit is egter so dat enige ontwikkeling gewoonlik ook ‘n bydrae en aksie verg om vrug te kan dra.
Die oorsprong van groepe word in die Bybel gevind, onder andere soos volg:
Die Jetro-beginsel. In Eksodus 18 sê Jetro aan sy skoonseun, Moses dat hy (Moses) nie alleen die volk kan hanteer nie. Moses word dan aanbeveel om manne aan te stel om oor groepe van vyftig en honderd die leiding te neem en sodoende sy las hanteerbaar te maak.
Dissipelskap. In die nuwe testament (onder andere Handelinge 1) kom Jesus om ons te verlos. Hier word die dissipelskapmodel gebruik as Jesus twaalf manne (‘n klein groepie) saamtrek en intensief met hulle werk.
Gemeentestigting. As Jesus opvaar na die hemel word die dissipels uitgestuur om verskillende gemeentes te stig, klein groepies gelowiges wat saam aanbid en werk vir Sy koningkryk.
Die doel van kleingroepe is om elke lidmaat deel te maak van God se familie. Kleingroepe bied geleentheid vir geestelike groei en om medegelowiges te bedien en geestelik te versorg.
Ons doen dit deur:
Mense in te trek. In ‘n gemeente (klein en veral groot) is dit bykans onmoontlik om alle lidmate in te trek en te laat groei as hulle nie in kleiner groepe saamgebind is nie. Veral nuwe lidmate in ‘n gemeente het dikwels ‘n behoefte om ingetrek te word.
Mense te help om hul gawes te ontdek. Geleentheid om hulself op te bou, om te besef watter talente aan hul gegee is, geleentheid om hulself in geestelike aspekte te ‘oefen’ , bv om in die openbaar te bid.
Mense toe te rus binne ŉ veilige omgewing
Uit te stuur in bediening waar hul gawes beoefen kan word tot eer van God. Toegerus om uit te reik na hul huis, woonbuurt, werkplek en selfs verder.
In kort kan dit beskryf word as ’n proses van: INTREK – OPBOU – UITSTUUR
Deelname aan kleingroepe kan oneindige waarde inhou vir gelowiges en veral van nut wees in tye van swaarkry, van louheid en van twyfel. Verder hou dit ook waarde in vir die groter gemeente. ‘n Manier om die waarde van kleingroepe te beskryf is om dit in die volgende vyf ‘G’s’ saam te vat:
Gemeenskap (Koinonia) – die gemeenskap van die gelowiges en met mekaar. Hier kan mense in ‘n kleiner en persoonliker ruimte maar ook nog saam met mekaar na die Here soek.
Gesinsverband – kleingroepe is ook gesinsverrykend. Eggenotes sien mekaar groei en daar kan ook in kinders se geloofslewe belê word.
Geloofsgroei – die ruimte wat kleingroepe bied (meer persoonlik, kleiner en meer beskermend) is ideaal vir geloofsgroei. Om intensief na die Woord te kyk, om self die betekenis te soek en om te hoor hoe ander dit interpreteer. Hier is geleentheid om te oefen om self ‘n boodskap oor te dra, om te redeneer om die Woord, om die Here te prys in lofuiting, om te bid …
Gemeente-bou. Groepe bly altyd deel van ‘n groter gemeente. Ons kan mekaar aanspoor tot wyer bediening en deelname en bid vir die leraars, vir gemeentelike aktiwteite vir die verspreiding van die Woord.
Gaan en doen! Die ideaal is dat elke groep ‘n projek moet hê waardeur dissipelskap uitgeleef word, doelbewus en deurlopend en dat sodoende ‘n verskil in die wêreld gemaak word. Leef dissipelskap, een-tot-een, in die werksplek en in ander plekke. Steun ‘n sendingaksie of reik self uit. Die terrein van ‘doen’ moontlikhede is oneindig groot!
Verskeie groepe is aktief in die gemeente, dit sluit in omgee-, belange-, bybelstudie- en gebedsgroepe. Alhoewel die fokus van die groepe verskil , is hul kernaktiwiteite in ooreenstemming met die doel van kleingroepe.
Lidmate wat by ‘n groep wil aansluit of ‘n nuwe groep wil begin, word uitgenooi om die Kerkkantoor te kontak.
Ure: 09:00-14:00 (Maandag- Vrydag)
Tel: 012 332 1951
Faks: 012 332 3181
WP Google Maps Error
In order for your map to display, please make sure you insert your Google Maps JavaScript API key in the Maps->Settings->Advanced tab.
© 2016 NG Waverley Oos | Webwerf deur Design Vibes